

**ΕΝΩΣΗ ΕΛΛΗΝΩΝ ΧΗΜΙΚΩΝ**

**ΠΕΡΙΦΕΡΕΙΑΚΟ ΤΜΗΜΑ ΚΕΝΤΡΙΚΗΣ & ΔΥΤΙΚΗΣ ΜΑΚΕΔΟΝΙΑΣ Ν.Π.Δ.Δ.**

**Αριστοτέλους 6, 54623 Θεσσαλονίκη, Τηλ & Fax: 2310278077;** [**http://www.eex.gr**](http://www.eex.gr/)**; E-mail:** **ptkdm@eex.gr**

Θεσσαλονίκη 19/03/2025

**ΔΕΛΤΙΟ ΤΥΠΟΥ**

**«Χημεία στην Ενέργεια & την Τεχνητή Νοημοσύνη: Οδηγώντας τη Μετάβαση στη Δυτική Μακεδονία»**

Αγαπητά μέλη του Περιφερειακού Τμήματος Κεντρικής και Δυτικής Μακεδονίας,

Με επιτυχία πραγματοποιήθηκε η επιστημονική εκδήλωση «Χημεία στην Ενέργεια & την Τεχνητή Νοημοσύνη: Οδηγώντας τη Μετάβαση στη Δυτική Μακεδονία», που συνδιοργανώθηκε από το ΕΚΕΤΑ (Εθνικό Κέντρο Έρευνας και Τεχνολογικής Ανάπτυξης), το Περιφερειακό Τμήμα Δυτικής Μακεδονίας της Ένωσης Ελλήνων Χημικών (ΠΤΚΔΜ-ΕΕΧ) και τον Σύνδεσμο Χημικών Βορείου Ελλάδος (ΣΧΒΕ).

Η εκδήλωση έλαβε χώρα στις 19/03/2025, στο Συνεργατικό Χώρο Εργασίας Δυτικής Μακεδονίας στην Κοζάνη, φέρνοντας κοντά επιστήμονες, ερευνητές και επαγγελματίες από τον χώρο της χημείας, της ενέργειας και της τεχνητής νοημοσύνης, με στόχο τη διερεύνηση των ρόλων που διαδραματίζουν αυτές οι επιστήμες στη δίκαιη ενεργειακή μετάβαση της Δυτικής Μακεδονίας.

Κατά τη διάρκεια της εκδήλωσης, παρουσιάστηκαν οι εξής εργασίες:

* ***Εναλλακτικά καύσιμα & ναυτιλιακή τεχνολογία***, Καθ. Κωνσταντίνος Τσανακτσίδης
* ***Βιομεθάνιο & Αναβάθμιση Βιοαερίου***, Ιωάννης Κοντοδήμος, ΕΚΕΤΑ/ΙΔΕΠ
* ***Κόμβος Υδρογόνου & Τεχνολογίες H2***, Δρ. Νικόλαος Μαργαρίτης & Χρήστος Ευαγγέλου, ΕΚΕΤΑ/ΙΔΕΠ
* ***Τεχνητή Νοημοσύνη στη Χημεία***, Αναστάσιος Τσίμπλινας, ΕΚΕΤΑ/ΙΔΕΠ

Κατά τη διάρκεια της εκδήλωσης, παρουσιάστηκαν καινοτόμες εφαρμογές της χημείας στον τομέα της ενέργειας, η συμβολή της τεχνητής νοημοσύνης στη βελτιστοποίηση ενεργειακών διεργασιών, καθώς και προοπτικές ανάπτυξης βιώσιμων τεχνολογιών που μπορούν να επιταχύνουν τη μετάβαση σε ένα νέο ενεργειακό μοντέλο για την περιοχή.

|  |  |
| --- | --- |
|  |  |
|  |  |
|  |  |

Οι συνδιοργανωτές ευχαριστούν όλους τους συμμετέχοντες, τους εισηγητές και τους φορείς που υποστήριξαν την εκδήλωση, ανανεώνοντας το ραντεβού για μελλοντικές δράσεις που θα συνεχίσουν να ενισχύουν τον διάλογο και τη συνεργασία στους τομείς της ενέργειας, της τεχνητής νοημοσύνης και της χημείας στη Δυτική Μακεδονία.